החוק ותקנות המס מפרידים בין הכנסות מעבודה לבין הכנסות שאינן מעבודה. לעיתים, הכנסות שאינן מעבודה מחויבות בשיעור מס שונה ביחס להכנסות מעבודה (מה שמכונה – הכנסה מיגיעה אישית), יחד עם זאת זה לא משנה ברמה העקרונית. נוכל להסביר את הרעיון בדוגמא המוכרת בקרב בעלי נכס של נדל"ן. שכיר שיש לו דירה להשכרה, מחויב לדווח על ההכנסה משכר הדירה לרשות המיסים. הדיווח לא מביא עימו בהכרח חבות מס, שכן ניתן במקרה זה לבחור מסלול שבו ההכנסה משכר דירה לא ממוסה. לגבי נדל"ן דיגיטלי, לא קיים פטור מדיווח גם בהכנסה קטנה ואין פטור מתשלום מס (בהתאם לגובה ההכנסה).